text: Iiraan sadarkaa gabbina Niwkilarii omishituu ol guddisuuf sochii jalqabuu beeksiste
text: #000003
text: Iiraan sadarkaa gabbina Niwkilarii isii ol guddisuudhaaf, omisha kuusaa qabdu warshaa hammayyaa (centrifuge) sadarkaa ol’aanaa qabutti kan dabarsite tahuu beeksiste. Dubbi himaan dhaabbata Niwkilarii biyyattii Bahruuz Kamalvandii sabtii har’aa ibsa kenneen, “walii galtee bara 2015 hordofuun hojiiwwaan qorannoo fi gabbisaa dhaabnee turre hunda jalqabnee jirra, haaluma kanaan Niwkilarii sadarkaa gad aanaa kuusaa qabnu hunda Jum’aa kaleessaa irraa jalqabee gara warshaa saffisaa fi qulqullina ol’aanaa qabutti dabarsinee jirra”jedhe.
text: #000004
text: Mootummaan Iiraan akka jedhutti , biyyoonni lixaa walii galtee bara 2015 irratti hundaayuun waadaa isaanii yoo kan eegan tahe garuu, sochii oomisha Niwkilarii gabbisuu sadarkaa ol’aanaatti jalqabame kana kan dhaabu tahuu ibse.
text: #000005
text: Iiraan bara 2015 gabbisa Niwkilarii isii sadarkaa gad aanaa irratti dhaabuuf, Ameerikaa dabalatee biyyoota 6 waliin walii galtee mallatteessitee kan turte tahuun ni beekama. Kanuma hordofuun qoqqobbiiwwan Iiraan irra yeroo dheeraaf kaahamanii turan ka’uunis ni yaadatam. Haata’u malee bulchiinsi Traamp bara dabre walii galteen sun gahaa miti jechuun deebisee Iiraan irra qoqqobbii kan kaahe yoo tahu, Iiraanis biyyoonni hafan waada walii galtee bara 2015 eeguu isaanii hamma mirkaneessanitti, sochii Niwkilarii sadarkaa ol’aanaatti gabbisuu kan itti fuftu tahuu akeekkachiiste.
text: #000006
text: Nuuralhudaan Miidiyaa Tajaajila hawaasa Muslimaatiif dhaabbate. wanti irratti xiyyeeffatee dalagu diin Islaamaa barsiisuudha. miidiyaa kanarraan Ulamaa’ileen Islaamaa gurguddoon heddu diin barsiisutti jiru. keessumattuu karaa saatalaayitiitiin tajaajilli hawaasa biyya keessa jiru dhaqqabu qooda guddaa qaba. Websaayitiin kunis namoota biyya alaa jiran tajaajiluuf qophaaye. namoonni Nuuralhudaa qunnamuu barbaaddan irratti nuuf barreessaa.
text: #000015